BUNDELPAKKET! 8 Inch Android 5.1 Intel Tablet Incl Insteekhoes NEW! - Baasisgek
10,1 inch Bundel Pakket Android 7.1 Tablet met Dual Sim Kaart Telefoon WIFI Bluetooth Zwart NIEUW! Horoscope AstroClick Partner - Astrodienst not logged in
29-Mar-2017, 15:36 UT/GMT Gemeenskap rou | Netwerk24
Damian se kis by die begrafnis.Foto:
“My seun was liefdevol, respekvol en altyd beskermend teenoor sy familie.”
Só beskryf David Coert sy seun, Damian Coert, wat in die feestyd in ’n skietvoorval dood is.
Familielede en inwoners van Mount Pleasant is in rou gedompel ná die skielike en tragiese dood van dié wetstoepassingsbeampte.
Die 32-jarige Damian is in ’n skietvoorval beseer toe sy kollega se vuurwapen afge­gaan het terwyl hulle aan diens was.
Dié voorval het Donderdag 26 Desember plaasgevind en die Over­strand-munisipaliteit het die nuus in ’n verklaring op Facebook uitgereik en gesê dat dit moontlik ’n frats­ongeluk was. Damian is in ’n kritieke toestand na die Mediclinic Hermanus geneem en is twee dae later (op 28 Desem­ber) dood. Gerugte doen die ronde dat Damian dood is nadat hy van die lewens­ondersteuning­stelsel ontkoppel is.
David sê egter dat dit nie die geval is nie. Hy het aan Hermanus Times verduidelik dat sy seun se toestand wel verswak het en hy aan sy beserings beswyk het.
Volgens hom was sy seun en sy kollega, wat verant­woor­delik was vir die skietvoor­val, beste vriende. “Hulle het saam groot geword en basies alles saam gedoen.
“Ons is nie kwaad vir hom nie, maar ons is wel ontsteld oor die manier waarop ons seun seergekry het en dat sy lewe só beëindig is.”
David verduidelik dat sy seun ’n blink toekoms gehad het en hy sou vanjaar getrou het.
“Dit is ’n baie moeilike tyd vir die familie en daar is baie gemengde gevoelens en die families sal mekaar nou moet bystaan.”
Damian is Saterdag 4 Janu­arie begrawe en sy pa vertel dat daar baie mense by die roudiens en begrafnis was.
Die Overstrand-munisipaliteit is besig om die saak te ondersoek en Masizole Mnqasela, speaker van die Wes-Kaapse provinsiale parlement, het ook by die begrafnis gesê dat hulle alles in hul vermoë sal doen om die saak te onde­r­soek.
Hy het ook sy meegevoel met die Coert-familie betuig.
Kapt. Fadila September, woordvoerder van die Hermanus-polisie, sê die beskuldigde het Donderdag 27 Desember in die hof verskyn.
“Hy is op borgtog vrygelaat en omdat die omstandighede verander het met die afsterwe van Damien, is die dossier verander na moord. Die saak word tans ondersoek.”